<classify> Manyika aliyewahi kutamba na klabu ya Sigara kwenye miaka ya 1990 kabla ya kujiunga na Yanga, alisema Tanzania bado inakosa makipa wa kiwango cha juu kama ilivyokuwa miaka ya nyuma.Kipa pekee kwenye miaka hii aliyekuwa na ubora mzuri alikuwa Juma Kaseja, lakini kwa sasa anapitwa na umri hakuna anayefanana na yeye, alisema Manyika.Manyika alisema baada ya kuondoka kwa Juma Kaseja, walau Ally Mustapha Barthez wa Yanga na Aishi Manula wa Azam wanaonesha kuja vizuri, lakini akasema kwamba hawana muendelezo wa viwango vyao.Kaseja alicheza kwa kiwango cha juu kwa mudu mrefu sana, na alichukua nafasi yangu kwenye timu ya taifa, lakini hawa wanaochipukisa sasa, hawachezi kwenye kiwango bora kila mechi, alisema Manyika.Alisema kwamba miaka ya nyuma kulikuwa na makipa mahiri wengi na kutolea mfano wa akina Iddi Pazi, Mohamedi Mwameja, Steven Nemes na Ally Bushiri ambao walicheza kwenye kipindi kimoja na wote walikuwa na viwango vya kimataifa.  <topic>: MICHEZO 